༄༅། །ཞྭ་སེར་ཅོད་པཎ་འཛིན་པའི་འདུས་སྡེ་ཆེན་པོ་དགེ་ལྡན་
བཤད་སྒྲུབ་གླིང་གི་བཅའ་ཡིག་བླང་དོར་
གསལ་བའི་མེ་ལོང་ཞེས་བྱ་བ་
བཞུགས་སོ། །
ཨོཾ་སྭ་སྟི།
བསྐལ་བཟང་རྣམ་འདྲེན་སྟོང་ལས་སྙིང་སྟོབས་མཆོག །
དྲུག་ཅུའི་དབྱངས་ཀྱིས་ཐེག་གསུམ་ཆོས་སྒྲ་སྒྲོགས། །
མཁྱེན་དང་བརྩེ་བས་གདུལ་བྱ་རྗེས་སུ་འཛིན། །
ཟས་གཙང་སྲས་དེ་སྤྱི་བོའི་རྒྱན་དུ་བཞུགས། །
བསྟན་པའི་གཏད་རབས་བདུན་དང་ཀླུ་སྒྲུབ་ཞབས། །
ཐོགས་མེད་སྐུ་མཆེད་རྒྱན་དྲུག་མཆོག་གཉིས་དང་། །
བརྟུལ་ཞུགས་སྤྱོད་པའི་གྲུབ་བརྙེས་བརྒྱད་ཅུའི་ཚོགས། །
མདོ་སྔགས་ལམ་བཟང་གསལ་མཛད་ཚོགས་ལ་འདུད། །
སྣང་མཐའི་ཟློས་གར་མཉམ་མེད་ཨ་ཏི་ཤ །
པད་དཀར་འཆང་དངོས་རྒྱལ་བའི་འབྱུང་གནས་སོགས། །
ལྷ་ཆོས་བདུན་ལྡན་མཚུངས་མེད་བཀའ་གདམས་པའི། །
བཤེས་གཉེན་དམ་པའི་མགོན་ལ་ཅིས་མི་དད། །
རྒྱལ་ཀུན་སྤྲུལ་བ་གངྒཱའི་ཀླུང་རྡུལ་སྙེད། །
གཅིག་ཏུ་བསྡུས་པ་དངོས་གྱུར་འཇམ་པའི་དབྱངས། །
ལུས་ཅན་སྲིད་པར་འཁྱམས་པའི་སྐྱབས་གཅིག་པུ། །
269

ག༅ །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མི་ཡི་ཟོལ་འཛིན་བློ་བཟང་གྲགས་པས་སྐྱོངས། །
སྒྲོན་བསྐལ་སངས་རྒྱས་བཞི་བ་ཤཱཀྱའི་བསྟན། །
མངོན་སུམ་རབ་སྨིན་ལུང་རྟོགས་རོ་བདའི་ཟས། །
སྐལ་བཟང་བློ་གསལ་ཡོངས་ལ་འགྱེད་མཁས་པ། །
འཇམ་དབྱངས་གཙང་པ་བདུན་རྒྱུད་ལས་ལྷག་སུ། །
ཤིན་ཏུ་རྟོགས་དཀའི་ཟབ་དོན་ལྷ་ཆུའི་རྒྱུན། །
རྣམ་དཔྱོད་ཧུབ་གཅིག་གིས་འདྲེན་ཛ་ཧུ་ཆེ། །
སྡེ་འདིར་མཁས་གྲུབ་བྱོན་དང་འབྱོན་འགྱུར་བའི། །
བཤེས་གཉེན་དམ་པའི་ཚོགས་རྣམས་ཕྱག་གི་ཡུལ། །
ཐོས་བསམ་ཡོན་ཏན་དཔལ་གྱིས་མངོན་མཐོ་བའི། །
དགའ་ལྡན་བཤད་སྒྲུབ་མ་ལུས་འབྱུང་བའི་གནས། །
ཞྭ་སེར་བསྟན་པའི་འདུས་སྡེའི་ཆོས་གྲྭ་ཆེར། །
ཕྲ་ཞིབ་བཅའ་བའི་ཡི་གེ་མ་སྨད་འཕྲུལ། །
རྣམ་དག་ཚུལ་ཁྲིམས་དྲི་བཟང་ཁང་བའི་ཚལ། །
བག་མེད་འཆོལ་བས་བརྫི་བའི་གཉིས་འཐུང་ཚོགས།
ཤེས་བཞིན་རྭ་བར་འཇུག་པའི་ལྕགས་ཀྱུ་འདི། །
བླང་དང་དོར་བྱའི་མེ་ལོང་ཉིད་དུ་སྤེལ། །
ཞེས་པའི་ཚིགས་སུ་བཅད་པས་སྔོན་བསུས་ཏེ།
དེ་ཡང་བསྐལ་བ་བཟང་པོ་འདི་ལ་གྲགས་པ་ཅན་གྱི་རྣམ་འདྲེན་སྟོང་བྱོན་་་་་
པ་རྣམས་ཀྱི་ནང་ནས་སྙིང་སྟོབས་ཀྱི་གོ་ཆ་བཙན་པོ་མ་སྨད་པར་གྱོན་པའི་་
འདྲེན་མཆོག་བཞི་བ་ཤཱཀྱ་སེངྒེའི་བསྟན་པ་རིན་པོ་ཆེ་འདི་ཉིད་རྒྱ་གར་འཕགས་་
270

དགེ་ལྡན་བཤད་སྒྲུབ་གླིང་གི་བཅའ་ཡིག་བླང་དོར་གསལ་བའི་མེ་ལོང་བཞུགས།
པའི་ཡུལ་དུ་དར་རྒྱས་ཡུན་རིང་དུ་གནས་པ་ལས། རང་ཅག་བོད་གངས་ཅན་གྱི་
ཡུལ་དུ་འབྱུང་བ་ནི། གླེགས་བམ་རིན་པོ་ཆེ་ལས། བོད་ནི་རྒྱལ་བོ་དག་ལ་ཚད་
མར་འཛིན། །མི་དབང་མཛོད་ལ་བོད་ཁམས་བདེ་བར་སྐྱོངས། །ཞེས་གཉའ་ཁྲི་
བཙན་པོ་ནས་རྒྱལ་རབས་ཉི་ཤུ་རྩ་བརྒྱད་པ། ལྷ་ཐོ་ཐོ་རི་སྙན་ཤལ་དུ་གྲགས་པ་
བྱུང་ནས་རྒྱལ་བའི་བསྟན་པ་རིན་པོ་ཆེའི་དབུ་བརྙེས་པའི་ཚུལ་སོགས་ནི་ལྷ་མོ་་་་
དྲི་མ་མེད་པས་ཞུས་པའི་མདོར། ང་མྱ་ངན་ལས་འདས་ནས་ལོ་ཉིས་སྟོང་ལྔ་བརྒྱ་
ན་གདོང་དམར་ཅན་གྱི་ཡུལ་དུ་དམ་པའི་ཆོས་དར་བར་འགྱུར་རོ། །ཞེས་དང་།
ཡུལ་དབུས་ནས་ལྷོ་ཕྱོགས་སུ་རྒྱས་པར་འགྱུར་རོ། །ལྷོ་ཕྱོགས་ནས་བྱང་ཕྱོགས་སུ་
དར་བར་འགྱུར་རོ། །བྱང་ཕྱོགས་ནས་བྱང་ཕྱོགས་སུ་རྒྱས་པར་འགྱུར་རོ། །ཞེས་
གསུངས་པ་ལྟར། སྤང་སྐོང་ཕྱག་རྒྱ་བ། མདོ་སྡེ་ཟ་མ་ཏོག གསེར་གྱི་མཆོད་རྟེན་
སོགས་ནམ་མཁའ་ནས་བབས་པས་གོང་དུ་བཤད་པ་ལྟར་དམ་པའི་ཆོས་ཀྱི་དབུ་་
བརྙེས། དེ་རྗེས་གདུང་རབས་བཞི་བ་སྤྱན་རས་གཟིགས་ཀྱི་རྣམ་སྤྲུལ་ཆོས་རྒྱལ་
སྲོང་བཙན་སྒམ་པོས། མཐའ་འདུལ་ཡང་འདུལ་རུ་གནོན་གྱི་གཙུག་ལག་ཁང་
སོགས་བཞེངས་ཏེ། ཇོ་ཤཱཀ་རྣམ་གཉིས་ཀྱི་གཙོས་རྟེན་རྣམས་བཞུགས་སུ་བཅུག
ཐོན་མི་སཾ་བྷོ་ཊར་མདོ་རྒྱུད་ཀྱི་ཆོས་འགའ་ཞིག་བསྒྱུར་བཅུག་སྟེ་བསྟན་པའི་སྲོལ་
བཏོད། དེ་ནས་རྒྱལ་རབས་ལྔ་པ་རྗེ་བཙུན་འཇམ་པའི་དབྱངས་ཀྱི་རྣམ་སྤྲུལ་ཆོས་
རྒྱལ་ཁྲི་སྲོང་ལྡེའུ་བཙན་གྱིས་མཁན་ཆེན་ཞི་འཚོ་སོགས་གདན་དྲངས།
ཡངས་མི་འགྱུར་ལྷུན་གྱིས་གྲུབ་པའི་གཙུག་ལག་ཁང་བཞེངས་པ་སོགས་མཛད་་་་
ཟན་
ནས་རབ་བྱུང་གི་སྡེ་བཙུགས། ལོ་ཙཱ་པ་བརྒྱ་རྩས་ཆོས་མང་དུ་བསྒྱུར་ནས་དར་
རྒྱས་སུ་གྱུར། དེ་ནས་ཁྲི་རལ་གྱི་དུས་སུ་པཎྜི་ཏ་མང་དུ་གདན་དྲངས། རྟོགས་
དཀའ་བ་རྣམས་སྐད་གསར་བཅད་ཀྱིས་གཏན་ལ་ཕབ། དེ་ནས་ལོག་སྨོན་གྱི་
མཐུས་གླང་དར་མས་བསྟན་པ་བསྣུབས་ཏེ་སངས་རྒྱས་ཀྱི་བསྟན་པ་མིང་ཙམ་དུ་་
271

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གྱུར་པའི་དུས།
སྲས་བཅས་རྒྱལ་བའི་བྱིན་རླབས་ནུས་མཐུ་རྣམས་འགྲོ་བའི་
བསོད་ནམས་ཀྱི་ཞིང་དུ་སྨིན་པར་བརྟེན། ལྷ་ལུང་དཔལ་གྱི་རྡོ་རྗེས་རྒྱལ་བོ་སྡིག་
ཅན་བཀྲོངས་ནས་རིང་ཞིག་ལོན་པ་ན་སྨད་ནས་བླ་ཆེན་དང་སྟོད་ནས་པཱ་ལ་་་་
རྣམ་གསུམ་གྱིས་འདུལ་བསྟན་རིན་པོ་ཆེའི་སྒྲོན་མེ་སྦར་བར་མཛད།
དཔལ་ལྡན་ཨ་ཏི་ཤ་ཞེས་བྱ་བ་སྔོན་ཐུབ་པའི་དབང་བོའི་སྤྱན་སྔར་བྱང་སེམས་་་་
དེ་ནས་
བཟང་སྐྱོང་དུ་གྱུར་པ་དེ་ཉིད། ཡབ་ཟ་ཧོར་རྒྱལ་བོ་དགེ་བ་དཔལ་དང༌། ཡུམ་
དཔལ་འོད་ཀྱི་སྲས་སུ་སྐུ་བལྟམས་ཤིང་འགྲོ་བ་ཐམས་ཅད་ཀྱི་མིག་གི་དཔལ་དུ་་་་
གྱུར་པ་ཤིན་ཏུ་དད་གུས་ཀྱི་སྤུ་ལོང་གཡོ་བར་ནུས་པ་ཞིག་ཏུ་གྱུར་ཅིང་། གཞོན་
ནུ་ནས་རིག་པའི་གནས་མཐའ་དག་ཐུགས་སུ་ཆུད་ཅིང་། ཁྱད་པར་དངོས་གྲུབ་
བརྙེས་པའི་བླ་མ་དུ་མ་བསྟེན་ནས་མདོ་སྔགས་ཀྱི་གཞུང་དཔག་ཏུ་མེད་པ་
་།་ལུ་་་་་་་
སྦྱངས་པར་མཛད་ནས་ཡི་དམ་གྱི་ལྷ་དཔག་ཏུ་མེད་པས་མངོན་སུམ་དུ་རྗེས་སུ་་་་
བཟུང་ཞིང་རྒྱུད་འབུམ་ཕྲག་གཅིག་དང་བཞི་བརྒྱ་ལྔ་བཅུ་རྩ་གཅིག་གསན་པས་་་
མཚོན། ཕྱི་ནང་གི་གྲུབ་མཐའ་རྒྱ་མཚོ་ལྟ་བུའི་ཕ་མཐར་སོན་ཅིང་འགྲོ་བ་རྣམས་
ལ་མ་བུ་གཅིག་པ་ལ་བརྩེ་བ་ལྟར་བྱམས་པ་དང་སྙིང་རྗེའི་བདག་ཉིད་ཅན་དེ་
ཉིད། བོད་ཆོས་ཀྱི་རྒྱལ་བོས་སྤྱན་དྲངས་པ་ལ་བརྟེན་ནས། སློབ་མའི་མཆོ་
འབྲོམ་སྟོན་རྒྱལ་བའི་འབྱུང་གནས་དང༌། སྐུ་མཆེད་རྣམ་གསུམ་ལ་སོགས་བཀའ་
གདམས་པའི་བསྟན་འཛིན་རྒྱལ་སྲས་སེམས་དཔའ་ཆེན་པོ་དེ་རྣམས་ཀྱིས་བྱང་་་་
ཆུབ་ལམ་གྱི་སྒྲོན་མ་སོགས་ཀྱིས་གཞི་བཟུང་སྟེ། དེ་ཡང་བསྟན་པའི་བདག་པོ་
ཤཱཀྱ་ཐུབ་པ། ཐུགས་དམ་གྱི་ལྷ་སྒྲོལ་མ། — བོད་ཁམས་ཀྱི་ལྷ་ཐུགས་རྗེ་ཆེན་པོ།
བདུད་ལས་རྒྱལ་བའི་ལྷ་མི་གཡོ་བ་དང་བཅས་ལྷ་བཞི་དང༌། ཆོས་སྡེ་སྣོད་གསུམ་
དང་བཅས་ལྷ་ཆོས་བདུན་ལྡན་སོགས་ཀྱི་སྒྲོན་མེས་བོད་ཡུལ་མུན་པའི་གླིང་ལྟ་བུ་
འདི་ཉིད་ཆེས་ཆེར་གསལ་བར་བྱས་པ་ཡིན་ལ། དེ་ནས་བཀའ་གདམས་གཞུང་
272

དགེ་ལྡན་བཤད་སྒྲུབ་གླིང་གི་བཅའ་ཡིག་བླང་དོར་གསལ་བའི་མེ་ལོང་བཞུགས།
- ས་ སི་ ས་
བར་གྲགས་པ་དང་གདམས་ངག་གིས་བརྒྱན་པའི་བསྟན་པ་རིན་པོ་ཆེའི་ལམ་་་་་་
བཟང་གསལ་བར་བྱས་ཤིང་། དེ་དག་གི་རྗེས་སུ་བཀའ་དང་བསྟན་བཅོས་དུ་མ་
ལས་ལུང་གིས་ཟིན་པ་བསྟན་པའི་བདག་པོ་ཤར་ཙོང་ཁ་པ་བློ་བཟང་གྲགས་པའི་
དཔལ་ཞེས་བྱ་བ་ཆོས་དང་ཆོས་མ་ཡིན་པ་རྣམ་པར་འབྱེད་པའི་སྤྱན་མངའ་བ་་་་
འགྲོ་བ་ཐམས་ཅད་ཀྱི་བཤེས་གཉེན་དམ་པ་འདི་ཉིད་འཇམ་དཔལ་རྩ་རྒྱུད་ལས།
ང་ནི་མྱ་ངན་འདས་གྱུར་ཏེ། །ས་ཡི་སྟེང་འདི་སྟོངས་པ་ན། །ཁྱོད་ཉིད་བྱིས་པའི་
གཟུགས་ཀྱིས་ནི། །སངས་རྒྱས་མཛད་པ་བྱེད་པར་འགྱུར། །དེ་ཚེ་དགོན་ཆེན་རབ་
དགའ་བ། །ཁ་བ་ཅན་ན་ཡོད་པ་ཡིན། །ཞེས་དང༌། ཁྱད་པར་ཆོས་རྒྱལ་སྲོང་
བཙན་སྒམ་པོའི་བཀའ་ཆེམས་རྣམས་ཀ་བ་ཤིང་ལོ་ཅན་དུ་གཏེར་དུ་སྦས་པ་་་་
མཁའ་འགྲོས་བསྐུལ་ནས་ཇོ་བོ་ཨ་ཏི་ཤས་བཞེས་པར་གྲགས་པ་ལས། དགེ་སློང་
བྱང་སེམས་ཤར་ཕྱོགས་སྐུ་འཁྲུངས་པ། །གསང་སྔགས་འཆང་ཞིང་རྣལ་འབྱོར་
ཆེན་པོ་ནི། །སྙིང་པོའི་མཐའ་རྟེན་སྐྱེས་ཆེན་དམ་པ་ཡིས། །ཞལ་ཡང་བསྒྱུར་ཅིང་
བསྙེན་བཀུར་དམ་པ་མཛད། །དེ་ལ་བསྙེན་བཀུར་ཆེར་བྱེད་དེ་དག་ནི། །འཕགས་
པའི་གང་ཟག་དགེ་སྦྱོང་ཤ་སྟག་གོ །ཞེས་དང༌། ལབ་སྒྲོན་གྱིས། བུ་མོ་ཁྱོད་ཀྱིས་
དྲིས་པའི་བྱང་སེམས་དེ། །མ་འོངས་བསྐལ་བཟང་སངས་རྒྱས་བདུན་པ་ཡིན། །ད་
ལྟ་བྱང་ཆུབ་སེམས་དཔའ་སྙིང་སྟོབས་ཆེ། །སྙིགས་དུས་ལོག་སྤྱོད་བྱེད་དུས་བོད་
ཡུལ་འབྱུང་། །།དགེ་སློང་ཚུལ་འཛིན་གྲགས་པའི་མཚན་ཡང་འདོགས། །གང་གི་
ཞིང་དུ་སེངྒེ་ང་རོ་ཞེས། །ཁྲིམས་འཆལ་ལོག་སྤྱོད་ཚོགས་རྣམས་ཟིལ་གྱིས་གནོན། །
ཁྲིམས་འཆལ་སྣ་ཚོགས་ཡང་དག་ཁྲིམས་ལ་སྦྱོར། །ཞེས་དང༌། ལྷོ་བྲག་གྲུབ་ཆེན་
གྱིས། ཙོང་ཁའི་ཡུལ་དུ་སྐུ་འཁྲུངས་ནས། །འགྲོ་དོན་དབུས་སུ་སྐྱོང་བར་བྱེད། །
ཅེས་གསུངས་པ་ལྟར། མདོ་སྨད་ཙོང་ཁའི་ཡུལ་དུ་ཡབ་ཀླུ་འབུམ་དགེ་དང་། ཡུམ་
ཨ་ཆོས་གཉིས་ཀྱི་སྲས་སུ་དགེ་མཚན་གྱི་ལྟས་དུ་མ་དང་བཅས་སྐུ་འཁྲུངས་ཤིང་།
273

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ནར་སོན་པ་ན་རྡོ་རྗེ་གཏུམ་པོ་དང༌། དཔལ་ལྡན་ཨ་ཏི་ཤའི་དག་སྣང་རྒྱུན་མར་
གཟིགས། ཀརྨ་རོལ་པའི་རྡོ་རྗེའི་དྲུང་དུ་དགེ་བསྙེན་མཛད། དབུས་སུ་བྱོན་ན་
སངས་རྒྱས་གཉིས་པ་ལྟ་བུ་ཡོང་ཞེས་ལུང་བསྟན།
ཆོས་རྗེ་དོན་གྲུབ་རིན་ཆེན་
ལས་ཚིག་སྔ་མ་དགེ་ཚུལ་གྱི་སྡོམ་པ་བཞེས་ཏེ་མཚན་བློ་བཟང་གྲགས་པར་གསོལ།
བླ་མས་དབུས་སུ་ཕེབས་པའི་བཀས་ཀྱང་བསྐུལ་མ་མཛད་པ་ལྟར་དགུང་ལོ་བཅུ་་
དྲུག་ལོན་པའི་ཚེ་དབུས་གཙང་དུ་བྱོན་ཏེ།
བཤེས་གཉེན་མཁས་ཤིང་གྲུབ་པ་
བརྙེས་པ་བཞི་བཅུ་བསྟེན་ཏེ་མདོ་སྔགས་ཀྱི་ཆོས་མཐའ་ཡས་པ་གསན་ཏེ་ཀུན་ལ་
སྒྲོ་འདོགས་ལྷག་མ་མེད་པར་བཅད། སྙེ་ཐང་བདེ་བ་ཅན་སོགས་ཆོས་སྡེ་ཆེན་པོ་
རྣམས་སུ་གྲྭ་སྐོར་མཛད་པས་མང་ཐོས་ཆོས་ཀྱི་སྤྱན་ལྡན་རྣམས་བདག་ཉིད་ཆེན་་
པོ་འདིའི་བློ་གྲོས་བུམ་བཟང་ལས་འོངས་པའི་ལེགས་བཤད་གསར་བའི་བདུད་་་་
རྩིས་ཀུན་ཡིད་ཚིམ་པར་གྱུར། གཞན་ཡང་འཆད་རྩོད་རྩོམ་གསུམ་ལ་འགྲན་ཟླ་
མེད་པར་གྱུར་ཅིང་། ཁྱད་པར་སྐྱིད་དགའ་གདོང་དུ་བླ་མ་དབུ་མ་པས་ལོ་ཙཱ་
མཛད་དེ་མགོན་པོ་འཇམ་དབྱངས་ཀྱི་ཆོས་སྐོར་གསན་ཅིང༌། བསྙེན་བསྒྲུབ་ལ་
བརྩོན་པར་མཛད་པས་རྗེ་བཙུན་ཉིད་མངོན་སུམ་དུ་གཟིགས་ནས་འདི་ནས་་་་་་་་
བཟུང་ཐེ་ཚོམ་ཅི་ཡོད་ཐམས་ཅད་དྲི་བ་ང་ལ་གྱིས་ཞེས་གསུངས་པ་ལྟར། སྟོང་
ཕྱོགས་ལས་སྣང་ཕྱོགས་གཙོ་བོར་བཟུང་དགོས་ཚུལ་སོགས་ཀྱི་བཀའ་བསྩལ་ཏེ་་་་་
ཐེ་ཚོམ་གྱི་དྲ་བ་མཐའ་དག་བསལ་ཏེ་ལུང་རྟོགས་ཀྱི་ཡོན་ཏན་འོ་མཚོ་ལྟར་སྲིད་
རྩེའི་བར་དུ་འཕྱུར་བ་འདི་བྱུང༌། བདག་ཉིད་ཆེན་པོ་དེའི་གསུང་ལས་སྐྱེས་པའི་
སློབ་མ་གནམ་གྱི་སྐར་མ་དང་སའི་དྲེག་པ་བཞིན་དུ་སྐྱེས་ཆེན་དམ་པ་སྡེ་སྣོད་་་
གསུམ་དང་རྒྱུད་སྡེ་བཞིའི་རྔ་བོ་ཆེ་སྒྲོག་པ་མཐའ་ཡས་པ་བྱུང་བ་ལས་གཙོ་བོ་་་་་་
ཙམ་བརྗོད་ན། བླ་མ་ཆོས་འབྲེལ་གསན་པ་བཞི་ནི། བླ་མ་དབུ་མ་པ། མཁན་ཆེན་
ཕྱག་རྡོར་པ། རྗེ་བཙུན་རེ་འདའ་པ། མཁན་ཆེན་ཆོས་སྐྱབས་བཟང་པོ་རྣམས་སོ། །
274

དགེ་ལྡན་བཤད་སྒྲུབ་གླིང་གི་བཅའ་ཡིག་བླང་དོར་གསལ་བའི་མེ་ལོང་བཞུགས།
སྲས་ཀྱི་ཐུ་བོ་གཉིས་ནི། རྒྱལ་ཚབ་དར་མ་རིན་ཆེན་དང༌། འདུལ་བ་འཛིན་པ་
གྲགས་པ་རྒྱལ་མཚན་ནོ། །ནང་ཐུགས་ཀྱི་སྲས་གཅིག་མཁས་གྲུབ་ཆོས་རྗེ་སྟེ། འདི་
གསུམ་གསང་བདག་གིས་ལུང་བསྟན་པའང་ཡིན་ནོ། །སྔ་ཚར་གྱི་བུ་ཆེན་བཞི་ནི།
ཚ་ཁོ་ངག་དབང་གྲགས་པ། མདོ་སྟོད་པ་གྲགས་པ་བློ་གྲོས། ལྡོང་སྟོན་ཛྙཱ་ན་ཤྲཱི།
དགེ་བཤེས་ཤ་སྟོན་རྣམས་སོ། །ཕར་ཚར་གྱི་སློབ་མ་འཁོར་དག་པ་རྣམ་བརྒྱད་
ལས། དབུས་པ་བཞི་ནི། བླ་མ་འཇམ་དཀར་པ། གནས་བརྟན་བཟང་སྐྱོང་བ།
ཤར་པ་རིན་ཆེན་རྒྱལ་མཚན། བྱང་སེང་པའོ། །མདོ་སྨད་པ་བཞི་ནི། རྟོགས་ལྡན་
འཇམ་དཔལ་རྒྱ་མཚོ། ཤེས་རབ་གྲགས་པ། དགེ་བཤེས་འཇམ་དཔལ་བཀྲ་ཤིས།
དགེ་བཤེས་དཔལ་སྐྱོང་པ་རྣམས་སོ། །འཕྲིན་ལས་ནམ་མཁའ་དང་མཉམ་པ་ལྔ་
ནི། འཇམ་དབྱངས་བཀྲ་ཤིས་དཔལ་ལྡན་པ། བྱམས་ཆེན་ཆོས་རྗེ། ཆོས་རྗེ་རྒྱལ་
མཚན་བཟང་པོ། རྗེ་ཤེས་རབ་སེངྒེ། རྗེ་དགེ་འདུན་གྲུབ་རྣམས་སོ། །དེ་བཞིན་དུ་
བསྟན་པའི་སྒྲོན་མེ་བཅུ། སེམས་དཔའ་བརྒྱད། དར་ཆེན་དྲུག མདོ་རུང་གི་
མཁས་པ་བཞི་སོགས་བསམ་གྱིས་མི་ཁྱབ་པ་བཞུགས་པ་བརྗོད་པར་ག་ལ་ནུས།
དེ་རྣམས་ཀྱི་ནང་ནས་འཇམ་དབྱངས་ཆོས་རྗེས་དཔལ་ལྡན་འབྲས་སྤུངས་དང་།
བྱམས་ཆེན་ཆོས་རྗེས་སེ་ར་ཐེག་ཆེན་གླིང་། རྗེ་ཤེས་རབ་སེངྒེས་རྒྱུད་སྟོད་སྨད།
རྗེ་དགེ་འདུན་གྲུབ་ཀྱིས་བཀྲ་ཤིས་ལྷུན་པོ་སོགས་རྗེ་བླ་མའི་འཕྲིན་ལས་ནུབ
ཕྱོགས་ཛ་ལན་དྷ་ར་ནས་ཤར་རྒྱ་མཚོའི